Id. Nr. ZMNĪ 2026/32	

Valsts SIA „Zemkopības ministrijas nekustamie īpašumi”
Reģ.nr. 40003338357

Iepirkuma „ Globālās navigācijas satelītu sistēmas (GNSS) 
uztvērēja ar lauka kontrolieri piegāde”
(id.nr. ZMNĪ 2026/32)
komisija

Atbildes uz ieinteresētā piegādātāja jautājumiem 
Rīgā, 2026.gada 25.jūnijā

Jautājums:
1. "Punktā 1.6. ir minēta prasība “Iebūvēts akumulators, ar iespēju pievienot papildus akumulatoru”. 
0. Ar iespēju pievienot papildus akumulatoru, vai tas ir domāts pievienot ārējo akumulatoru, t.s. “powerbank”? 
Atbilde:
Ar šo prasību paredzēta iespēja izlādējušos akumulatoru aizstāt ar uzlādētu akumulatoru. Šo funkciju pilda arī ārējais akumulators (“powerbank”).

Jautājums:
1. Punktā 3.5. ir minēta prasība “Bez sasvēruma ierobežojuma”. Uzskatām, ka šī prasība ierobežo konkurenci. 
1. Vairāku ražotāju iekārtām ir noteikts sasvēruma ierobežojums līdz 60 grādiem. 
1. Ja ir nepieciešamība veikt mērījumus grūti sasniedzamās vietās, iesakām izmantot GNSS uztvērēju, kurš ir aprīkots ar lāzeru. Ar to var veikt mērījumus vietās, kur pat ar neierobežotu sasvērumu nebūs iespējams veikt mērījumus. 
Atbilde:
GNSS uztvērēju paredzēts lietot grūti sasniedzamās vietās, piemēram caurtekās, grāvjos u.tml. kurās sarežģīti novietot mērstieņa galu uz punkta, tādēļ minētā prasība ir svarīga. Šo prasību var  izpildīt arī GNSS uztvērēji, kas aprīkoti ar iebūvētu lāzera tālmēru un IMU (Inertial Measurement Unit) slīpuma sensoru. 
   
Jautājums:
1. Punktā 3.10. ir minēta prasība par GNSS uztvērēja barošanu. Prasībā ir “Li-Ion izņemams akumulators”. 
2. Iekārta, kuru vēlamies piedāvāt, ir ar iebūvētu akumulatoru, bet kuras darbības laiks krietni pārsniedz 3.9. punkta prasību – “Vismaz 4 stundas”. 
2. Mūsdienās, lielākajai daļai GNSS uztvērēju, ir iebūvēti akumulatori. Uzskatām, ka punkta 3.10. prasība arī ierobežo konkurenci.
Atbilde:
GNSS uztvērēja komplektācijā jābūt 2 gab. akumulatoriem, kas kopā nodrošina vismaz 8 stundu darbību. Ja iebūvētais akumulators nodrošina GNSS uztvērēja  vismaz 8 stundu darbību, tas var aizstāt 2 gab. akumulatorus.

Jautājums:
1. Kādēļ barošanas prasībās lauka kontrolierim un GNSS uztvērējam ir atšķirīgas prasības (1.6. punktā - iebūvēts un 3.10. punktā - izņemams), bez iespējas piedāvāt alternatīvu risinājumu? 
Atbilde:
Lauka kontrolierim un GNSS uztvērējam ir atšķirīgi ekspluatācijas scenāriji un funkcionālās prasības, tādēļ barošanas risinājumiem noteiktas atšķirīgas prasības. Lauka kontrolierim ir pieļaujams iebūvēts akumulators ar iespēju pieslēgt papildu akumulatoru vai ārējo barošanas avotu, savukārt GNSS uztvērējam ir nepieciešams izņemams akumulators, lai nodrošinātu tā nepārtrauktu darbību lauka apstākļos, veicot akumulatora nomaiņu bez ilgstošiem darba pārtraukumiem. Prasību mērķis ir nodrošināt nepārtrauktu iekārtu darbību lauka apstākļos. Tiks uzskatīts par atbilstošu arī cits tehniskais risinājums, ja tas nodrošina līdzvērtīgu (GNSS uztvērējam vismaz 8 stundas) vai labāku autonomās darbības laiku un iespēju turpināt darbu bez būtiskiem pārtraukumiem.

